Valentine Tsamma Seane

**Valentine Tsamma Seane** (født 1966) er en botswansk prelat og emeritert katolsk biskop av Gaborone.
## Liv og virke
### Prest
Valentine Tsamma Seane ble ordinert til prest den 19. mars 1994, som ordensprest i  Misjonærene av det dyrebare blod (*Congregatio Missionariorum Pretiosissimi Sanguinis Domini Nostri Jesu Christi*, forkortet CPPS). Den 23. januar 2006 ble han inkardinert i presteskapet i Gaborone bispedømme.
### Biskop av Gaborone
Pave Benedikt XVI utnevnte ham til biskop av Gaborone den 5. februar 2009. Han ble ordinert til biskop av den apostoliske nuntius til Botswana, erkebiskop James Patrick Green, den 25. april samme år. Medkonsekratorer var hans forgjenger Boniface Tshosa Setlalekgosi og den apostoliske vikar av Francistown, biskop Franklyn Nubuasah.

Han er den andre motswana som ble katolsk biskop.

Biskop Seane ble involvert i kontroverser rundt sin bispevielse. Tilhengere av pater Johannes Kgaodi, en prest ved Corpus katolske kirke i Broadhurst, hevdet at Kgaodi var den rettmessige etterfølger til bispestolen. Fraksjonen viste til Seanes insistering på å leie et hus til 2 millioner pula (312.000 USD per april 2011) ved å bruke kirkens penger i stedet for å bruke det som kirken har stilt til rådighet, som en tvilsom og korrupt handling som biskop.
### Avsettelse
Den 9. august 2017 avsatte pave Frans ham fra bispestolen. Vatikanets pressekontor gav ingen bakgrunn for dette. Medier mente at klager mot ham knyttet til seksuelle overgrep, blant annet mot nonner, var blitt funnet troverdige og berettigede. Biskop Seane sa at han trakk seg men ville renvaske sitt navn; denne fremstillingen ble bekreftet fra romersk hold, likeså at hans fratreden skjedde etter en etterforskning av anklager om seksuelle overgrep.

Etter at biskop Valentine Seane gikk av, forble Gaborone bispedømme uten overhyrde i lengre tid. Bispedømmet ble først og umiddelbart satt under administrasjon av biskop Franklyn Nubuasah, som også var biskop av Francistown bispedømme. To år senere, den 17. august 2017, ble biskop Nunuasah utnevnt til ordinarie biskop av Gaborone; to år senere ble han gikk personlig tittel som erkebiskop.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Clemente Micara (1879–1965) *1920
* Kardinal Antonio Samorè (1905–1983) *1950
* Kardinal Angelo Sodano (1927–2022) *1978
* Erkebiskop James Patrick Green (1950–) *2006
* Biskop *Valentine Tsamma Seane* (1966–) *2009

## Referanser


## Eksterne lenker
* Zenit: ''Botswana's Bishop Valentine and His Big Heart''  ZENIT - English, 2011-05.11